《朝觐谢恩诗三首 其一》
明代·梁继灏

凤阙龙楼插汉高，清明朝会集英豪。山呼万岁还丹辗，班蹙千官拜衮袍。

红日光中承御诏，紫霞深处宴蟠桃。醉来自觉沾恩重，尽把新词付彩毫。

作者简介：梁继灏，字行素，号澹斋，又号素履生、纯子。开平人。黎贞门人。教授罗山下。传说丘浚曾荐于朝，以布衣授翰林院学士，旋乞休。事见民国《开平县志》卷三二。